laion/Wikipedia-Exotic huggingface dataset:
শিমুল বাগান

''শিমুল বাগান'' বাংলাদেশের সিলেট বিভাগের সুনামগঞ্জের তাহিরপুরে ১০০ বিঘার বেশি জায়গা জুড়ে যাদুকাটা নদীর তীর ঘেঁষে গড়ে ওঠা দেশের সবচেয়ে বড় শিমুল বাগান। সুনামগঞ্জ জেলার তাহিরপুর উপজেলার যাদুকাটা নদীর নিকটবর্তী মানিগাঁও গ্রামে প্রায় ১০০ বিঘারও বেশি জায়গা জুড়ে গড়ে তোলা এক শিমুল গাছের বাগান। নদীর ওপারে ভারতের মেঘালয় পাহাড়, মাঝে মায়ার নদী যাদুকাটা আর এপারে রক্তিম ফুলের সমারোহ, অগুণতি পাখির কলকাকলি। ২০০২ সালে সুনামগঞ্জের তাহিরপুর উপজেলার মানিগাঁও গ্রামের যাদুকাটা নদী সংলগ্ন লাউয়ের গড়ে বাদাঘাট ইউনিয়ন পরিষদের সাবেক চেয়ারম্যান ধনাঢ্য ব্যবসায়ী জয়নাল আবেদীন নিজের প্রায় ২ হাজার ৪০০ শতক জমিতে শৌখিনতার বসে শিমুল গাছ রোপণের উদ্যোগ নেন। তিনি প্রায় তিন হাজার শিমুল গাছ রোপণ করেন। দিনে দিনে বেড়ে ওঠা শিমুল গাছগুলো এখন হয়ে উঠেছে শিমুল বাগান। বাগানের সঙ্গে লেবুর বাগানও গড়ে উঠেছে। বসন্ত এলে দুহাজার শিমুল গাছ ফুলে ফুলে ভরে ওঠে। ফাগুনের অরুণ আলোয় ফোটে বাগানের শিমুল ফুলগুলো। চোখের তৃষ্ণা মেটাতে টাঙ্গুয়ার হাওর, মেঘলয় পাহাড়ের পাদদেশে ও রূপের নদী যাদুকাটার মধ্যস্থলের বিশাল শিমুল বাগানে ফুটে ওঠা টুকটুকে লাল শিমুল ফুলগুলো দেখতে প্রতিদিন দেশের বিভিন্ন প্রান্ত থেকে ছুটে আসছেন শত শত পর্যটক। বসন্তের দুপুরে পাপড়ি মেলে থাকা শিমুলের রক্তিম আভা মন রাঙায় তো বটেই, ঘুম ভাঙায় শৌখিন হৃদয়ের। এ যেনো কল্পনার রঙে সাজানো এক শিমুলের প্রান্তর। ওপারে ভারতের মেঘালয় পাহাড়, মাঝে যাদুকাটা নদী আর এপাড়ে শিমুল বন। সব মিলে মিশে গড়ে তুলেছে প্রকৃতির এক অনবদ্য কাব্য। টাঙ্গুয়ার হাওর হাসন রাজার বাড়ি যাদুকাটা নদী উৎমাছড়া "শিমুল যেথা রাঙায় সবার মন"। প্রথম আলো। সংগ্রহের তারিখ ২০১৯-০৬-২৫।  শামস শামীম (১৩ ফেব্রুয়ারি ২০১৮)। "সুনামগঞ্জ সীমান্তের রক্তরাঙা শিমুল বাগান"। দৈনিক কালের কণ্ঠ। সংগ্রহের তারিখ ২৫ জুন ২০১৯। [স্থায়ীভাবে অকার্যকর সংযোগ] ফয়সাল খলিলুর রহমান (৪ মার্চ ২০১৭)। "জাদুকাটা নদীপারের শিমুলবন"। দৈনিক প্রথম আলো। সংগ্রহের তারিখ ২৫ জুন ২০১৯।  "বসন্তে ঘুরে আসুন সুনামগঞ্জের শিমুল বাগান"। jagonews24.com (ইংরেজি ভাষায়)। সংগ্রহের তারিখ ২০১৯-০৬-২৫।  এমরানুল হক চৌধুরী (১৩ ফেব্রুয়ারি ২০১৮)। "তাহিরপুরের শিমুল বাগান- সৌন্দর্যে নেচে ওঠে প্রকৃতিপ্রেমী"। দৈনিক জনকণ্ঠ। ১৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৯।
ডাব্বু

প্রসেনজিৎ ঘোষাল (মঞ্চ নাম ডাব্বু হিসেবেই বেশি পরিচিত; জন্ম: ২৫ জুন, ১৯৭৯) হচ্ছেন একজন ভারতীয় বাঙ্গালী সঙ্গীত সুরকার। তিনি সুরকার, গিটারিস্ট ও সঙ্গীতায়োজক হিসেবে নিজেকে প্রতিষ্ঠিত করেছেন। ডাব্বু তার কর্মজীবন শুরু করেন ২০১৩ সালের কলকাতার প্রথমসারীর চলচ্চিত্র প্রযোজনা সংস্থা শ্রী ভেঙ্কটেশ ফিল্মসের একটি চলচ্চিত্র দিয়ে। তিনি একজন আবহ সঙ্গীত পরিচালকও। তার কিছু কাজ হচ্ছে বাঙালী বাবু ইংলিশ মেম, জামাই ৪২০, মন জানে না প্রভৃতি। "Bengali Babu English Mem Movie Review"। The Times of India। সংগ্রহের তারিখ ১৯ ফেব্রুয়ারি ২০১৪।  "HELLO THERE!"। The Times of India। ৩১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৪।  "Dhallywood New Film Mental-It Can Be Your Love Story"। NetNewsBD। ৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।  "জিয়া নস্টাল"। Sangbad Pratidin। সংগ্রহের তারিখ ১৬ ডিসেম্বর ২০১৬।  "NETWORK film announced"। ১৯ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৯।  ইন্টারনেট মুভি ডেটাবেজে ডাব্বু (ইংরেজি)
অ্যালিস অ্যাডামস (উপন্যাস)

অ্যালিস অ্যাডামস হল বুথ টার্কিংটন রচিত ১৯২১ সালের মার্কিন উপন্যাস। প্রথম বিশ্বযুদ্ধের কিছু সময় পরে মিডওয়েস্টের একটি মফস্বল শহরে নিম্ন-মধ্যবিত্ত শ্রেণির কোন পরিবারের পটভূমিতে এই গল্পটি রচিত। এতে নাম ভূমিকায় থাকা তরুণী সামাজিক স্তরে উপরে ওঠার আকাঙ্ক্ষা পোষণ করে এবং আর্থার রাসেল নামে একজন ধনী যুবকের প্রণয়ে আবদ্ধ হয়। এটি ১৯২২ সালে উপন্যাসে পুলিৎজার পুরস্কার অর্জন করে। এই উপন্যাসটিকে দুবার চলচ্চিত্রে উপযোগ করা হয় - ১৯২৩ সালে নির্মিত চলচ্চিত্রটি পরিচালনা করেন রোল্যান্ড ভি. লি এবং সবচেয়ে বিখ্যাত হল ১৯৩৫ সালে জর্জ স্টিভেন্সের চলচ্চিত্রায়ন। অ্যালিস অ্যাডামস - প্রধান চরিত্র। ২২ বছর বয়সী উচ্চাকাঙ্ক্ষী তরুণী যে তার সামাজিক স্তরের তথ্য গোপন রেখে ধনী যুবকের সাথে প্রণয়ে আবদ্ধ হয়। আর্থার রাসেল - উচ্চবিত্ত শ্রেণির যুবক যে অ্যালিসের পারিবারিক অবস্থা সম্পর্কে না জেনে তার সাথে প্রেমের সম্পর্কে আবদ্ধ হয়। ভার্জিল অ্যাডামস - অ্যালিসের পিতা, উচ্চাকাঙ্ক্ষা-বিহীন সৎ ব্যক্তি। মিসেস অ্যাডামস - অ্যালিসের মাতা, যে তার স্বামীর আয়ের চেয়ে বেশি কিছু চায় এবং তার সন্তানদের দোষের ব্যাপারে উদাসীন। ওয়াল্টার অ্যাডামস - অ্যালিসের ভাই, নিম্নবিত্ত শ্রেণির (বিশেষ করে আফ্রো-মার্কিন) লোকদের সাথে থাকতে পছন্দ করে। জে. এ. ল্যাম্ব - ভার্জিলের ঊর্ধ্বস্তন কর্মকর্তা। ১৯২৩ এই উপন্যাস অবলম্বনে একটি নির্বাক চলচ্চিত্র নির্মাণ করেন রোল্যান্ড ভি. লি । ১৯৩৫ সালে একই গল্প অবলম্বনে অপর একটি চলচ্চিত্র নির্মাণ করেন জর্জ স্টিভেন্স। এতে নাম ভূমিকায় অভিনয় করেন ক্যাথরিন হেপবার্ন। ছবিটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেছিল। "Alice Adams | novel by Tarkington"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৫ জুন ২০১৯।  "Alice Adams, by Booth Tarkington (Doubleday)"। পুলিৎজার পুরস্কার (ইংরেজি ভাষায়)। সংগ্রহের তারিখ ২৫ জুন ২০১৯।  "The 8th Academy Awards | 1936"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ২৫ জুন ২০১৯।  গুটেনবের্গ প্রকল্পে Alice Adams Alice Adams লিব্রিভক্সে পাবলিক ডোমেইন অডিওবই (ইংরেজি) অ্যালিস অ্যাডামসের প্রথম সংস্করণের ছবি ইন্টারনেট সংরক্ষণাগারে 1950 Theatre Guild on the Air radio adaptation
নুরুন্নাহার ফাতেমা বেগম

ব্রিগেডিয়ার জেনারেল ডাঃ নুরুন্নাহার ফাতেমা বেগম (জন্মঃ ১৯ সেপ্টেম্বর ১৯৬২) হলেন বাংলাদেশের একজন প্রখ্যাত চিকিৎসক। চিকিৎসা শাস্ত্রে অনন্য সাধারণ অবদানের জন্য ২০১৯ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়। ফাতেমা বেগম ১৯৬২ সালের ১৯ সেপ্টেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) মৌলভীবাজারে জন্মগ্রহণ করেন। শুল্ক বিভাগের কর্মকর্তা এম এ ওয়াদুদ এবং গৃহিনী ময়য়ুন্নেছা খাতুনের সাত সন্তানের মধ্যে তিনি ষষ্ঠ। ফাতেমা বেগম বর্তমানে তার স্বামী কর্নেল (অবসরপ্রাপ্ত) আজহার উদ্দিন আহমেদের সাথে ঢাকা ক্যান্টনমেন্টে থাকেন। এই জুটির দুই মেয়ে এবং এক নাতি রয়েছে। তিনি কিশোরী মোহন বালিকা বিদ্যালয় থেকে ১৯৭৭ সালে এস.এস.সি. ও এম.সি. কলেজ থেকে ১৯৭৯ সালে এইচ.এস.সি. পাশ করে সিলেট ওসমানী মেডিকেল কলেজে ভর্তি হন এবং সেখান থেকে ১৯৮৫ সালে মেধা তালিকার ২য় স্থান অধিকার করে এম.বি.বি.এস. পাশ করেন। বাংলাদেশের শিশুদের চিকিৎসা ক্ষেত্রে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। চিকিৎসাবিদ্যায় স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ২৬ জুন ২০১৯।  "যে অনন্য কর্মের জন্য স্বাধীনতা পদক পেলেন ডা. নুরুন্নাহার ফাতেমা বেগম"। ডাক্তার প্রতিদিন ডটকম অনলাইন। ১৬ মার্চ ২০১৯। সংগ্রহের তারিখ ২৬ জুন ২০১৯।  "স্বাধীনতা পদক প্রাপ্ত ব্রিগেডিয়ার জেনারেল ডা: নুরুন্নাহার ফাতেমা সিলেটের কৃতী সন্তান"। সিলেটের ডাক (অনলাইন ভার্সন)। ১৫ মার্চ ২০১৯। ১৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৯।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৬ জুন ২০১৯। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৬ জুন ২০১৯।  "প্রধানমন্ত্রী শেখ হাসিনা স্বাধীনতা পদক-২০১৯ হস্তান্তর করেন..."। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৫ মার্চ ২০১৯। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৯।
ইউসেফ হামাদানি কোহেন

ইউসেফ হামাদানি কোহেন ( ফার্সি: یوسف همدانی کهن) (১৯১৬- ২৯ মার্চ ২০১৪) ইরানের ইহুদী সম্প্রদায়েল প্রধান রাব্বি ও আধ্যাত্মিক নেতা ছিলেন। তিনি ইহুদি সম্প্রদায়ের প্রধান নেতা হিসেবে জানুয়ারি ১৯৯৪ সাল ২০০৭ পর্যন্ত দায়িত্ব পালন করেন। ২০০০ সালের আগস্টে চীনের প্রধান রাবি হামাদানি কোহেন ইরানের প্রেসিডেন্ট মোহাম্মদ খাতামির সাথে প্রথমবার তিনি সাক্ষাত করেন। ২০০৩ সালে কোহেন এবং সংসদ সদস্য মরিস মোতাম্মাদ খাতামির সাথে ইউসুফ আবদ সিনাগোগে এ গিয়ে সাক্ষাৎ করেন। অনুষ্ঠানের জন্য, কোহেন তরোয়াল স্ক্রল সিন্দুক ও নামাজ পড়ার উদ্বোধন করেন। কোহেন ২৯ মার্চ ২০১৪ তারিখে তেহরানের শাব্বাতে দীর্ঘ অসুস্থতার পর মারা যান। Iran: Kosher Info and Synagogues Kosher Delight Khatami Meets Jewish leaders BBC Report of Iranian President’s visit from Yousef-Abad Synagogue, Tehran Iran Jewish President Khatami visits the main synagogue in Teheran on Tu B'shvat ওয়েব্যাক মেশিনে আর্কাইভকৃত ২০১১-০৫-১৯ তারিখে Memorial Foundation for Jewish Culture Newman, Marissa (৩০ মার্চ ২০১৪)। "Iranian chief rabbi Yousef Hamadani Cohen dies"। Times of Israel। সংগ্রহের তারিখ ৩১ মার্চ ২০১৪।  "Iran's Chief Rabbi Passed Away Over Shabbat"। The Jewish Press। ৩০ মার্চ ২০১৪।
জজ আদালত

জজ আদালত বা জজ কোর্ট বলতে বাংলাদেশের জেলায় সংবিধানের ১১৪ অনুচ্ছেদের বিধান মোতাবেক স্থাপিত দেওয়ানি ও ফৌজদারি আদালতসমূহকে বোঝায়। জেলা ও দায়রা জজ হলেন জজ আদালতের প্রধান বিচার বিভাগীয় কর্মকর্তা। বাংলাদেশের জেলায় পাঁচ শ্রেণীর দেওয়ানি আদালত আছে: (১) জেলা জজ আদালত (২) অতিরিক্ত জেলা জজ আদালত (৩) যুগ্ম জেলা জজ আদালত (৪) সিনিয়র সহকারী জজ আদালত (৫) সহকারী জজ আদালত জেলাতে তিন ধরনের ফৌজদারি আদালত আছে: (১) দায়রা জজ আদালত (২) অতিরিক্ত দায়রা জজ আদালত (৩) যুগ্ম দায়রা জজ আদালত দায়রা জজ আদালত এবং অতিরিক্ত দায়রা জজ আদালত মৃত্যুদন্ড ও যাবজ্জীবন কারাদণ্ড সহ আইনে উল্লেখিত সকল প্রকারের দন্ড প্রদান করতে পারে। যুগ্ম দায়রা জজ আদালত দশ বছর পর্যন্ত কারাদন্ড প্রদানে সক্ষম। জেলা জজ আদালত রিভিশন এখতিয়ার ও দেওয়ানি বিষয়বস্তুর আপীল যার মূল্যমান সর্বোচ্চ ৫ কোটি টাকা প্রয়োগ করে। অতিরিক্ত জেলা জজ আদালত জেলা জজ কর্তৃক প্রেরিত সকল মামলাসমূহের বিচার করে থাকে। যুগ্ম জেলা জজ আদালত সকল প্রকার দেওয়ানি মামলা যার মূল্যমান পচিশ লক্ষ টাকা থেকে অসীম বিচার করে। সিনিয়র সহকারী জজ দেওয়ানি প্রকৃতির মামলার বিচার করে যার মূল্যমান পনের লক্ষ টাকা থেকে পচিশ লক্ষ টাকা পর্যন্ত। সহকারী জজ আদালত দেওয়ানি মামলা যার মূল্যমান সর্বোচ্চ পনের লক্ষ টাকা বিচার ও নিষ্পত্তি করে। পারিবারিক আদালত পারিবারিক আদালত অধ্যাদেশ, ১৯৮৫ অনুযায়ী পারিবারিক বিরোধ সংক্রান্ত বিষয়াদি যেমন তালাক, দেনমোহর, ভরনপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদির মামলার বিচার করে থাকে। সিনিয়র সহকারী জজ ও সহকারী জজ পারিবারিক আদালতের দায়িত্ব পালন করেন। বাংলাদেশের পদমর্যাদা ক্রম অনুযায়ী জেলা ও দায়রা জজের পদক্রম ১৬, অতিরিক্ত জেলা ও দায়রা জজের পদক্রম ১৭, যুগ্ম জেলা ও দায়রা জজের পদক্রম ২১ ও সিনিয়র সহকারী জজের পদক্রম ২৫ নম্বরে অবস্থিত। উল্লেখ্য, জেলার উল্লেখযোগ্য শীর্ষ কর্মকর্তাগণের মধ্যে চিফ জুডিসিয়াল ম্যাজিস্ট্রেটের পদক্রম ১৭, অতিরিক্ত চিফ জুডিসিয়াল ম্যাজিস্ট্রেটের পদক্রম ২১, জেলা প্রশাসকের পদক্রম ২৪ এবং সিনিয়র জুডিসিয়াল ম্যাজিস্ট্রেট/পুলিশ সুপার/উপজেলা নির্বাহী অফিসারের পদক্রম ২৫ নম্বরে অবস্থিত। বাংলাদেশের বিচার বিভাগ ম্যাজিস্ট্রেট কোর্ট "গণপ্রজাতন্ত্রী বাংলাদেশের সংবিধান"।  "বাংলাদেশের সংবিধানে বিচার বিভাগ"।  "বিচার বিভাগ"।  "বিচার বিভাগ জনগণের আস্থা অর্জন করেছে"।  "ফৌজদারি কার্যবিধি"।  "দেওয়ানি কার্যবিধি"।  "বিচার বিভাগীয় বাতায়ন"। ২৩ মে ২০২২ তারিখে মূল থেকে আর্কাইভ করা। সংগ্রহের তারিখ ১১ জুন ২০২২।  "Legal system of Bangladesh"। সংগ্রহের তারিখ ১৭ জুন ২০১৬।  "বিচার বিভাগ পৃথকীকরণ"।  "বাংলাদেশের আদালতসমূহ"। ২০১৫-০৯-২৫ তারিখে মূল থেকে আর্কাইভ করা। সংগ্রহের তারিখ ২০১৭-০৭-০৭।  "দশ পদের পদমর্যাদা পরিবর্তন"।  "জেলা জজের পদমর্যাদা সচিব ও চিফ জুডিসিয়াল ম্যাজিস্ট্রেটের পদমর্যাদা সচিব মর্যাদাসম্পন্ন কর্মকর্তাদের সমান"।  "পদমর্যাদার ক্রম রিটের সুপ্রীম কোর্টের আপীল বিভাগের পূর্ণাঙ্গ রায় প্রকাশ"। ১৫ মে ২০২২ তারিখে মূল থেকে আর্কাইভ করা। সংগ্রহের তারিখ ১৬ জুন ২০২২।  "জেলা জজের পদক্রম ১৬ এবং চীফ জুডিসিয়াল ম্যাজিস্ট্রেটের পদক্রম ১৭ তে উন্নীত"।  "জেলা ও দায়রা জজের পদমর্যাদা এখন ৮ ধাপ ওপরে"।  "ওয়ারেন্ট অব প্রিসিডেন্সে জেলা ও দায়রা জজ ১৬ ও চিফ জুডিসিয়াল ম্যাজিস্ট্রেট ১৭ তে উন্নীত"।
অ্যাজ ইউ লাইক ইট

অ্যাজ ইউ লাইক ইট (ইংরেজি: As You Like It) হল উইলিয়াম শেকসপিয়র রচিত হাস্যরসাত্মক নাটক। ধারণা করা হয় এটি ১৫৯৯ সালে রচিত হয়েছিল এবং প্রথম প্রকাশিত হয় ১৬২৩ সালে। নাটকটির প্রথম মঞ্চায়ন সম্পর্কে কোন স্পষ্ট ধারণা পাওয়া যায়নি, তবে সম্ভবত ১৬০৩ সালে উইলটন হাউজে মঞ্চায়নকে প্রথম বলে ধারণা করা হয়। ঐতিহাসিকভাবে, অ্যাজ ইউ লাইক ইট-এর মিশ্র প্রতিক্রিয়া পাওয়া যায়। কয়েকজন সমালোচক নাটকটিকে গুণমান-সম্পন্ন বলে উল্লেখ করেন, অন্যদিকে কয়েকজন সমালোচক একে শেকসপিয়ারের বাকি কাজের তুলনায় কম গুণমান-সম্পন্ন বলে উল্লেখ করেন। নাটকটি দর্শকদের কাছে জনপ্রিয় রয়ে গেছে এবং বেতার, চলচ্চিত্র ও সংগীত নাট্যে প্রায়ই উপযোগ করা হয়ে থাকে। এটি বেশ কয়েকজন বিখ্যাত মঞ্চ ও পর্দা অভিনয়শিল্পীর প্রিয় কাজ, তাদের কয়েকজন হলেন রোজালিন্ড চরিত্রে ভানেসা রেডগ্রেভ, জুলিয়েট স্টিভেনসন, ম্যাগি স্মিথ, রেবেকা হল, হেলেন মিরেন, ও প্যাটি লুপোন এবং জাক চরিত্রে অ্যালান রিকম্যান, স্টিভেন স্পাইনেলা, কেভিন ক্লিন, স্টিভেন ডিলেন ও এলেন বার্স্টিন। ডিউক ফ্রেডরিকের রাজদরবার ডিউক ফ্রেডরিক - ডিউক সিনিয়রের ছোট ভাই ও তার রাজ্য জবর-দখলকারী, সেলিয়ার পিতা রোজালিন্ড - ডিউক সিনিয়রের কন্যা সেলিয়া - ডিউক ফ্রেডরিকের কন্যা ও রোজালিন্ডের চাচাতো বোন টাচস্টোন - রাজদরবারের বোকা ল্য বো - কুস্তিগির ডিউক ফ্রেডরিকের রাজদরবারের লর্ড ও লেডিগণ স্যার রোল্যান্ড দ্য বোয়ের গৃহ অলিভার দ্য বোয়ে - জ্যেষ্ঠ সন্তান ও উত্তরাধিকার জাক দ্য বোয়ে - দ্বিতীয় সন্তান অরলান্ডো দ্য বোয়ে - কনিষ্ঠ সন্তান অ্যাডাম - বিশ্বস্ত ভৃত্য ডেনিস - অরলান্ডোর ভৃত্য ডিউক সিনিয়রের নির্বাসিত রাজদরবার ডিউক সিনিয়র - ডিউক ফ্রেডরিকের বড় ভাই ও রোজালিন্ডের পিতা জাক - অসন্তুষ্ট ও বিষাদপূর্ণ লর্ড আমিয়েন্স - সংগীতজ্ঞ ডিউক সিনিয়রের বন-মধ্যকার রাজদরবারের লর্ডগণ আর্ডেনের ফরেস্টে স্থানীয় লোকজন ফিবি - মেষপালিকা সিলিভিয়াস - মেষপালক অড্রি - স্থানীয় তরুণী করিন - বৃদ্ধ মেষপালক উইলিয়াম - স্থানীয় ব্যক্তি স্যার অলিভার মারটেক্সট - কিউরেট অন্যান্য হাইমেন পেজগণ ও সংগীতজ্ঞগণ অ্যাজ ইউ লাইক ইট-এর সরাসরি ও অব্যবহিত উৎস হল টমাস লজের রোজালিন্ড, ইউফিউয়েস গোল্ডেন লেগ্যাসি, যা ১৫৮৬-৭ সালে রচিত ও ১৫৯০ সালে প্রথম প্রকাশিত হয়েছিল। লজের গল্পটি দ্য টেল অব গেমলিন অবলম্বনে রচিত। বার্চ, ডিনাহ, সম্পাদক (২০০৯)। The Oxford Companion to English Literature। অক্সফোর্ড বিশ্ববিদ্যালয় প্রেস।  ডুসিনবের, জুলিয়েট, সম্পাদক (২০০৬)। As You Like It। আর্ডেন শেকসপিয়ার, তৃতীয় ধারাবাহিক। ব্লুমসবারি পাবলিশিং। আইএসবিএন 978-1-9042-7122-2। ডিওআই:10.5040/9781408160497.00000005।  উইকিউক্তিতে অ্যাজ ইউ লাইক ইট সম্পর্কিত উক্তির সংকলন রয়েছে। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: As You Like It (Shakespeare) উইকিমিডিয়া কমন্সে অ্যাজ ইউ লাইক ইট সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে অ্যাজ ইউ লাইক ইট ইন্টারনেট অফ-ব্রডওয়ে ডেটাবেজে অ্যাজ ইউ লাইক ইট List of As You Like It movies on IMDB Modern translation গুটেনবের্গ প্রকল্পে As You Like It As You Like It লিব্রিভক্সে পাবলিক ডোমেইন অডিওবই (ইংরেজি)
ঔষধ প্রশাসন অধিদপ্তর

ঔষধ প্রশাসন অধিদপ্তর (ডিজিডিএ) হলো বাংলাদেশের ঔষধ নিয়ন্ত্রক সংস্থা। এটি স্বাস্থ্য ও পরিবার কল্যাণ মন্ত্রণালয়ের অধীনে কাজ করে। মেজর জেনারেল কাজী মো. রশীদ উন নবী এই বিভাগের বর্তমান মহাপরিচালক। ১৯৭৬ সালে স্বাস্থ্য কল্যাণ মন্ত্রণালয়ের (স্বাস্থ্য ও পরিবার কল্যাণ মন্ত্রণালয়) পৃথক বিভাগ হিসাবে ঔষধ প্রশাসন পরিদপ্তর প্রতিষ্ঠিত হয়। এটি ১৭ জানুয়ারী ২০১০ সালে পুনরায় গঠন করে অধিদপ্তর হয়েছিল। এই বিভাগ ফার্মাসিউটিকাল কোম্পানি গুলিকে লাইসেন্স প্রদানের জন্য নিয়োজিত আছে। বাংলাদেশের বিভিন্ন ঔষধের অনুমতিপত্র এই অধিদপ্তরই দান করে থাকে। "Home"। dgda.gov.bd (ইংরেজি ভাষায়)। সংগ্রহের তারিখ ২০ এপ্রিল ২০১৭।  "Relief for critical heart patients"। The Daily Star (ইংরেজি ভাষায়)। ১৩ এপ্রিল ২০১৭। সংগ্রহের তারিখ ২০ এপ্রিল ২০১৭।  "Biography"। dgda.gov.bd (ইংরেজি ভাষায়)।  "DGDA Info"। dgda.gov.bd (ইংরেজি ভাষায়)।  "Poor quality drugs: 20 companies to lose licences"। The Daily Star (ইংরেজি ভাষায়)। ২১ এপ্রিল ২০১৬। সংগ্রহের তারিখ ২০ এপ্রিল ২০১৭।  "Govt bans 3 types of drugs"। The Daily Star (ইংরেজি ভাষায়)। ২১ আগস্ট ২০১৫। সংগ্রহের তারিখ ২০ এপ্রিল ২০১৭।
ফরিদ উদ্দিন চৌধুরী

ফরিদ উদ্দিন চৌধুরী (জন্ম: ২৫ ডিসেম্বর ১৯৪৭) বাংলাদেশের রাজনীতিবিদ ও ব্যবসায়ী যিনি সিলেট-৫ আসনের সংসদ সদস্য ছিলেন। ফরিদ উদ্দিন চৌধুরী ২৫ ডিসেম্বর ১৯৪৭ সালে সিলেটের কানাইঘাট উপজেলার রাজাগঞ্জ ইউনিয়নের তালবাড়ী গ্রামে জন্মগ্রহণ করেন। পিতা মাওলানা আবদুল হক চৌধুরী। তিনি সিলেট আলিয়া মাদরাসা থেকে ১৯৫৯ সালে দাখিল, ১৯৬৩ সালে আলিম, ১৯৬৫ সালে ফাজিল, ১৯৬৭ সালে কামিল পাস করেন এবং পরবর্তীতে ১৯৭১ সালে সিলেট এমসি কলেজ থেকে বিএ পাস করেন এবং একই কলেজে বাংলা অনার্সের শিক্ষার্থী ছিলেন। কর্মজীবনের শুরুতে তিনি সিলেট নগরীর মিরাবাজার শাহজালাল জামেয়া স্কুলের অধ্যক্ষ ছিলেন। তিনি সিলেট নগরীর পাঠানটুলা শাহজালাল জামেয়া ইসলামিয়া কামিল মাদ্রাসা, মেজরটিলার আল-আমীন জামেয়া উচ্চ বিদ্যালয় ও জালাালাবাদ ইন্টারন্যাশনাল আলিম মাদ্রাসা এবং সোবহানীঘাটস্থ জালালাবাদ কলেজ প্রতিষ্ঠা ও পরিচালনায় গুরুত্বপূর্ণ অবদান রাখেন। কানাইঘাটের তালবাড়ী 'জামেয়া ইসলামিয়া ইউসুুুুফিয়া ফাজিল মাদ্রাসা' প্রতিষ্ঠা করেন। ব্যবসায়ী হিসেবেও তার ব্যাপক পরিচিতি রয়েছে। তিনি সিলেটের আল-হামরা ইন্টারন্যাশনাল শপিং সেন্টারের ভাইস চেয়ারম্যান ও আন-নূর প্রোপ্রাটিজ লিমিটেডের চেয়ারম্যান। একাত্তরে ফরিদ উদ্দিন চৌধুরী সিলেট এমসি কলেজে বিএ শ্রেণীতে পড়া অবস্থায় ছাত্রসংঘের সভাপতি নির্বাচিত হন। বর্তমানে বাংলাদেশ জামায়াতে ইসলামীর কেন্দ্রীয় কর্মপরিষদ সদস্য হিসেবে দায়িত্ব পালন করছেন। তিনি ১৯৮৬, ১৯৯১ ও ১৯৯৬ সালে জামায়াতের প্রার্থী হয়ে সংসদ নির্বাচনে অংশ নেন। ৯৬ সালের নির্বাচনে মাত্র কয়েক শত ভোটের ব্যবধানে তিনি পরাজিত হলেও ২০০১ সালের নির্বাচনে চারদলীয় জোটের প্রার্থী হয়ে জয়লাভ করেন। ২০০৮ সালের নির্বাচনে আওয়ামী লীগ প্রার্থির নিকট পরাজিত হন। ২০১৪ ও ২০১৮ সালের নির্বাচনে অংশগ্রহণ করেন নাই। ২০০৮ সালে নির্বাচনের পর আওয়ামী লীগ সরকার যুদ্ধাপরাধীদের বিচারের উদ্যোগ নিলে আলোচনায় আসেন ফরিদ উদ্দিন চৌধুরীর। ২০১০ সালে ৪০ জন শীর্ষ যুদ্ধাপরাধীর তালিকা করে সরকার, যাতে ২৪ নম্বরে তাকে রাখা হয়। স্বরাষ্ট্র মন্ত্রণালয় থেকে অভিবাসন পুলিশকে একটি তালিকা দেওয়া হয়। সে তালিকায়ও তার নাম ছিল। এ ছাড়া বিভিন্ন দূতাবাসে তার নাম সহ ৪০ যুদ্ধাপরাধীর তালিকা পাঠায় সরকার। "মাওলানা ফরিদ উদ্দিন চৌধুরী"। প্রথম আলো। সংগ্রহের তারিখ ২০১৯-০৬-২৫। [স্থায়ীভাবে অকার্যকর সংযোগ] "ফরিদ উদ্দীন চৌধুরী"। প্রথম আলো। সংগ্রহের তারিখ ২০১৯-০৬-২৫। [স্থায়ীভাবে অকার্যকর সংযোগ] "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "হাফিজের আয় মামুনুরের ঋণ বেশি : সিলেট-৫"। www.bhorerkagoj.com। ২০১৯-০৬-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৫।  "কানাইঘাটে আন-নূর টাওয়ারের যাত্রা শুরু"। Daily Nayadiganta। সংগ্রহের তারিখ ২০১৯-০৬-২৫।  "জাপাকে আওয়ামী লীগের না জামায়াতে বিএনপির অনীহা"। কালের কণ্ঠ। সংগ্রহের তারিখ ২০১৯-০৬-২৫।  "সিলেটে জামায়াত প্রার্থী বাদ পড়ায় নেতাকর্মীরা ক্ষুব্ধ"। দৈনিক নয়াদিগন্ত। সংগ্রহের তারিখ ২০১৯-০৬-২৫।  "প্রার্থী নিয়ে দুই জোটেই ভজকট"। প্রথম আলো। সংগ্রহের তারিখ ২০১৯-০৬-২৫।  "সিলেটে জামায়াতের দুই প্রার্থী : ছাড় দিতে নারাজ স্থানীয় বিএনপি"। Bhorer Kagoj। ২০১৮-১২-০৪। সংগ্রহের তারিখ ২০১৯-০৬-২৫।  খবর, সিলেট-৫ (৪ ডিসেম্বর ২০১৮)। "'বদর কমান্ডার' ফরিদ ফের আলোচনায়"। দৈনিক সমকাল। ২৫ জুন ২০১৯ তারিখে মূল থেকে আর্কাইভ করা।
১৭ নভেম্বর

১৭ নভেম্বর গ্রেগরীয় বর্ষপঞ্জী অনুসারে বছরের ৩২১তম (অধিবর্ষে ৩২২তম) দিন। বছর শেষ হতে আরো ৪৪ দিন বাকি রয়েছে। ১২৯২ - জন বালিয়ন স্কটল্যান্ডের রাজা হন। ১৫২৫ - সিন্ধু প্রদেশের মধ্য দিয়ে মোগল সম্রাট বাবর ভারতে তার পঞ্চম অভিযান পরিচালনা করে ভারত বিজয় করেন। ১৫৫৮ - প্রথম এলিজাবেথ ইংল্যান্ডের সিংহাসনে আরোহণ করেন। ১৭৯৬ - নেপোলিয়ন অস্ট্রিয়ানদের পরাজিত করেন। ১৮০০ - ওয়াশিংটনে মার্কিন কংগ্রেসের প্রথম বৈঠক অনুষ্ঠিত হয়। ১৮৩১ - ভেনিজুয়েলা ও ইকুয়েডর বৃহত্তর কলম্বিয়া থেকে আলাদা হয়। ১৮৫৭ - স্যার কলিন ক্যাম্পবেল সিপাহি বিদ্রোহীদের কাছ থেকে লক্ষ্মৌ উদ্ধার করেন। ১৮৬৯ - প্রথম বাইসাইকেল রেসে জয়ী হন জেমস মুর। ১৮৭০ - ডেনমার্ক, অস্ট্রিয়া ও ফ্রান্সের বিরুদ্ধে বিজয় লাভের পর ঐক্যবন্ধ জার্মানি সাম্রাজ্য প্রতিষ্ঠা করা হয়। ১৯২৭ - ওয়াশিংটন ডিসিতে টর্নেডো আঘাত হানে। ১৯৩৩ - মার্কিন প্রেসিডেন্ট রুজভেল্ট আনুষ্ঠানিকভাবে সোভিয়েত ইউনিয়নকে স্বীকৃতি দেয়। ১৯৭০ - বঙ্গবন্ধুর নেতৃত্বে আওয়ামী লীগ পাকিস্তানের সাধারণ নির্বাচনে সংখ্যাগরিষ্ঠতা লাভ করে। ১৯৮২ - ইরাকের সাদ্দাম বিরোধী ইসলামী দল ও সংগঠনগুলোর সমন্বয়ে ইসলামী বিপ্লবী উচ্চ পরিষদ গঠিত হয়। ১৯৯৯ - ইউনেস্কো ২১ ফেব্রুয়ারিকে আন্তর্জাতিক মাতৃভাষা দিবস হিসেবে স্বীকৃতি দেয়। ১৮৭০ - মাতঙ্গিনী হাজরা ভারতীয় বিপ্লবী, স্বাধীনতা আন্দোলনের শহীদ। (মৃ. ১৯৪২) ১৯২৫ - রক হাডসন, মার্কিন অভিনেতা। (মৃ. ১৯২৫) ১৯২৮ - বিশ্বের সাবেক এক নম্বর ব্যাটসম্যান কলিন ম্যাকডোনাল্ড। (মৃ. ১১/০১/২০২১) ১৯৩৬ -  তারাপদ রায়, বাঙালি লেখক,কবি ও প্রাবন্ধিক। (মৃ. ২০০৭) ১৯৪২ - মার্টিন স্কোরসেজি, মার্কিন চলচ্চিত্র পরিচালক। ১৯৫২ - রুনা লায়লা, বাংলাদেশী খ্যাতিমান গায়িকা। ১৯৫৩ - মিজু আহমেদ, বাংলাদেশী চলচ্চিত্র অভিনেতা। (মৃ. ২০১৭) ১৯৮৬ - ন্যানি, পর্তুগীজ ফুটবল খেলোয়াড়। ৬৪১ - জোমেই, জাপানের সম্রাট (জ. ৫৯৩)। ১১৮৮ - উসামা ইবনে মুনকিজ, একজন সিরীয় মুসলিম কবি, লেখক, ফারিস ও কূটনৈতিক। ১৮৫৮ - রবার্ট ওয়েন, ব্রিটিশ সমাজ সংস্কারক এবং কল্পলৌকিক সমাজতন্ত্র ও সমবায় আন্দোলনের পথিকৃৎ। ১৯১৭ - অগুস্ত রদ্যাঁ, আধুনিক যুগের একজন বিখ্যাত ফরাসি ভাস্কর। ১৯২৮ - লালা লাজপত রায়,পাঞ্জাব কেশরি নামে সুপরিচিত ভারতীয় স্বাধীনতা সংগ্রামী।(জ.২৮/০১/১৮৬৫) ১৯৩১ - হরপ্রসাদ শাস্ত্রী, বিখ্যাত বাঙালি ভারততত্ত্ববিদ, সংস্কৃত বিশারদ, সংরক্ষণবিদ ও বাংলা সাহিত্যেরইতিহাস রচয়িতা।(জ.০৬/১২/১৮৫৩) ১৯৭১ - দেবকী কুমার বসু, বাংলা চলচ্চিত্রের শীর্ষ পরিচালক, লেখক ও অভিনেতা।(জ.২৫/১১/১৮৯৮) ১৯৭৩ - ঋষি অরবিন্দের শিষ্যা শ্রীমা লোকান্তরিত হন। (জ.২১/০২/১৮৭৮) ১৯৭৬ - আবদুল হামিদ খান ভাসানী, বাংলাদেশী রাজনীতিবিদ। ১৯৮৩ - অঞ্জলি মুখোপাধ্যায়, বিশিষ্ট নজরুলগীতি গায়িকা ও চিকিৎসক।(জ.১৯৩১) ১৯৮৮ - ভারতীয় বাঙালি কবি ও লেখিকা জ্যোতির্ময়ী দেবী।(জ.১৮৯৪) ২০০৬ -ফেরেন্তস পুশকাস,হাঙ্গেরীয় ফুটবল খেলোয়াড়।(জ.০১/০৪/১৯২৭) ২০২০ - বিশিষ্ট বাঙালি কবি ও চিন্তাশীল প্রাবন্ধিক অলোকরঞ্জন দাশগুপ্ত।(জ.০৬/১০/১৯৩৩) জাতীয় মৃগীরোগ সচেতনা দিবস । (ভারত) আনফ্রেন্ড দিবস।
ইমাম আলী মসজিদ

ইমাম হযরত আলী এর মাজার ( আরবি: حَـرَم ٱلْإِمَـام عَـلِي, প্রতিবর্ণীকৃত: হারাম আল ইমাম আলী ), এছাড়াও 'আলীর মসজিদ' নামেও পরিচিত আরবি: مَـسْـجِـد عَـلِي, প্রতিবর্ণীকৃত: Masjid ‘Alī ), ইরাকের নাজাফে অবস্থিত। এটি একটি শিয়া মুসলিম মসজিদ, যেখানে মুহাম্মদের চাচাত ভাই আলী ইবনে আবি তালিবের, প্রথম শিয়া ইমাম এবং চতুর্থ সুন্নি রাশিদ খলিফা, সমাধি রয়েছে। শিয়া বিশ্বাসের মতে, এই মসজিদের অভ্যন্তরে আলীর পাশে দাফন করা রয়েছে আদম ও নূহের ( নূহ ) কে। প্রতি বছর লক্ষ লক্ষ তীর্থযাত্রী মাজারে এসে ইমাম আলীকে শ্রদ্ধা জানান। খলিফা হারুন আল-রশিদ ৭৮৬ সালে ইমাম আলীর সমাধির উপরে প্রথম কাঠামো নির্মাণ করেছিলেন, যার মধ্যে একটি সবুজ গম্বুজ ছিল। খলিফা আল মুতাওয়াক্কিল ৮৫০ সালে এটি প্লাবিত করে দেন কিন্তু আবুল হায়জা মসুলের হামদানি শাসক এবং আলেপ্পো, ৯২৩ সালে মাজারটি একটি বৃহৎ গম্বুজসহ পুনর্নির্মাণ করেন। ৯৭৯-৯৮০ সালে, বাইইদ বংশের শিয়া 'আদুদ আল-দাওয়ালা' মাজারটিকে প্রসারিত করেন যার মধ্যে একটি নতুন গম্বুজ ছিলো। এই ঝুলন্ত টেক্সটাইল এবং কার্পেট অন্তর্ভুক্ত। এতে ঝুলন্ত কাপড় এবং কার্পেট ছিলো। তিনি ইউফ্রেতিস নদী থেকে কানাতের মাধ্যমে পানি সরবরাহের সময় প্রাচীর ও দুর্গের মাধ্যমে নজফকে সুরক্ষিত করেন। সেলজুক সুলতান মালিক-শাহ আমি ১০৮০ সালে খলিফা আল নাসিরের মতো মাজারে প্রচুুর উপহার দান করেন। ১২৭২ সালে তীর্থযাত্রীদের সেবার জন্য উজির শামস আল-দিনা জুয়ায়নি আরও সুবিধা যোগ করেন এবং সুলতান গজন খান ১৩০৩ সালে সাইয়েদের জন্য দার আল-সিয়াদ বারান্দা যুক্ত করেন। ১৩৫৪ খ্রিষ্টাব্দে একটি অগ্নিকাণ্ড মাজারটিকে ধ্বংস করে দেয়, তবে ১৩৫৮ খ্রিষ্টাব্দে জালারীয় সুলতান শেখ আওয়াইস জলাইরের দ্বারা এটি পুনর্গঠিত হয়। তিনি তারা পিতা হাসান বুজুর্গের দেহাবশেষ প্রাঙ্গণে সমাধিস্থ করেন॥ নাজফের সফর শেষে তিমুর মাজারটি পুনর্নির্মাণের আদেশ দেন। সুলেইমান দ্য ম্যাগনিফিশেন্ট ১৫৩৪ খ্রিষ্টাব্দে একটি সফরে মাজারে উপহার দান করেছিলেন, যা সম্ভবত মাজারটির পুনঃসংস্কার কাজ করতে সাহায্য করেছিল। ১৯০৮ খ্রিষ্টাব্দে সফাফিদ শাহ ইসমাইল মাজার পরিদর্শন করেন, কিন্তু আব্বাস দ্বিতীয় বারের মতো নাজফ পরিদর্শন করেন এবং ১৬২৩ খ্রিষ্টাব্দে মাজার পুনর্নির্মাণের জন্য ৫০০ পাঁচশত লোক নিয়োগ করেন। ইবনে বতুুুতা ১৩২৬ সালে মাজারটি দর্শন করে মাজার সম্পর্কে তার স্মৃতিকথায় উল্লেখ করেন মাজারে সোনা রূপার পাত্রে গোলাপ জল ও বিভিন্ন প্রকার সুগন্ধি রাখা থাকতো যাতে আশীর্বাদের জন্যে হাত ডুবিয়ে দর্শনার্থীরা মুখে মাখতো। ১৯৯১ সালে পারস্য উপসাগরীয় যুদ্ধের পর সাদ্দাম হোসেনের রিপাবলিকান গার্ড মাজারটিকে ক্ষতিগ্রস্ত করেছিলো। পরে, মাজারটি আনুষ্ঠানিকভাবে মেরামতের জন্য দুই বছরের জন্য বন্ধ ছিল। সাদ্দাম হোসেন ইরাক বংশোদ্ভূত এই এলাকার অধিবাসীদের বিশাল সংখ্যক ইরানে পাঠিয়েছিলেন। উপর মসজিদের দৃশ্য দারি ইমাম আলীর কবর (সমাধি) আচ্ছাদন গোল্ডেন আইয়ান ২০১৫ সালে আরবায়েনের সময় ইরাক প্রবেশদ্বার মধ্যপ্রাচ্য প্রবেশদ্বার নূূূূহের সমাধি নূূূহের সাত আইন al-Qummi, Ja'far ibn Qūlawayh (২০০৮)। Kāmil al-Ziyārāt। Shiabooks.ca Press। পৃষ্ঠা 66–67।  Al-Islam.org Tabbaa, Yasser; Mervin, Sabrina (২০১৪)। Najaf, The Gate of Wisdom। UNESCO। পৃষ্ঠা 32, 73–81। আইএসবিএন 9789231000287।